Proces postavljanja novog travnjaka na glavnom terenu stadiona Poljud dovršen je u petak te će do njegove primopredaje biti tretiran od strane isporučitelja.
Radovi na uklanjanju starog travnjaka te postavljanju novog hibridnog travnjaka započeli su 24. svibnja i odvijaju se u dvije faze. Nakon što je stari travnjak uklonjen s igrališta, započelo je postavljanje novog travnjaka, a sada slijedi razdoblje dok se novi travnjak ne primi za podlogu.
HNK Hajduk će travnjak službeno preuzeti nakon što cjelokupan proces bude završen te očekujemo da će kvaliteta novog travnjaka biti u skladu s inicijalnim dogovorom te ugovorom koji je potpisan s HNS-om.